Travis Sanheim

Travis Sanheim (s. 29. maaliskuuta 1996 Elkhorn, Manitoba, Kanada) on kanadalainen jääkiekkopuolustaja, joka pelaa NHL-joukkue Philadelphia Flyersin organisaatiossa. Sanheimilla on sopimus Flyersin kanssa, joka varasi hänet ensimmäisellä kierroksella 17. pelaajana kesällä 2014. Hän on pelamnut Flyersissa kaudesta 2017–2018. Kanadan maajoukkuetta hän on edustanut kahdessa MM-turnauksessa sekä NHL:n neljän maan turnauksessa. Hänellä on voitto neljän maan turnauksesta ja MM-hopeaa.

Ura
Seuraura
Sanheim aloitti jääkiekkoilun kotikaupungissaan Elkhornissa. WHL-joukkue Calgary Hitmen varasi hänet 177. pelaajana vuonna 2011. Sanheim pelasi kaksi seuraavaa kautta Manitoban paikallista MMHL-juniorisarjaa Yellowhead Chiefsin paidassa. Hän oli molempina kausinaan joukkueen tehokkain puolustaja. Jälkimmäisellä kaudella 2012–2013 Sanheim pelasi myös kevätkaudella MJHL-joukkue Winkler Flyersissa.

Kaudeksi 2013–2014 Sanheim siirtyi Calgary Hitmenin WHL-joukkueeseen, jossa tulokaskausi toi 67 runkosarjaottelussa tehot 5+24=29 sekä kuudessa playoff-ottelussa tehot 1+1=2. Kevään 2014 pudotuspeleissä hänellä oli kolmen muun pelaajan kanssa joukkueen paras teholukema (+5). Philadelphia Flyers varasi Sanheimin ensimmäisellä kierroksella 17. pelaajana NHL:n varaustilaisuudessa 2014. Hän pelasi joukkueen syksyn 2014 harjoitusleirillä yhden ottelun, jonka jälkeen Sanheim siirrettiin takaisin Hitmenin vahvuuteen. Seuraavana päivänä hän teki Flyersin kanssa kolmivuotisen tulokassopimuksen. Sanheim nousi kaudella 2014–2015 Hitmenin varakapteeniksi. Hän voitti koko WHL:n puolustajien pistepörssin tehoilla 15+50=65, joilla Sanheim oli joukkueensa paras syöttäjä ja kolmanneksi paras pistemies. Hänet valittiin kauden päätteeksi liigan itäisen konferenssin ensimmäiseen tähdistökentälliseen.

Sanheimin viimeinen kausi junioreissa oli 2015–2016, jolloin hän teki uuden piste-ennätyksensä. Hänelle merkittiin 68 tehopistettä 52 ottelussa. Vaikka hän tekikin pisteitä kuin edellisellä kaudella, hän sijoittui puolustajien pistepörssissä neljänneksi. Sanheimin pisteet ottelua kohden olivat kuitenkin koko sarjan puolustajien parhaat.

Junioreikauden 2015–2016 jälkeen Sanheim kutsuttiin AHL-liigassa pelaavaan Philadelphia Flyersin farmiseuraan Lehigh Valley Phantomsiin. Siellä hän pelasi koko kauden 2016–2017 ja osan myös seuraavasta kaudesta. Sanheimin ensimmäinen kokonainen kausi Flyersin mukana NHL:ssä oli 2018–2019, jolloin hän oli 35 pisteellään joukkueen toiseksi eniten pisteitä tehnyt puolustaja. Kesäkuussa Sanheim solmi Flyersin kanssa kahden vuoden jatkosopimuksen, jonka arvo on 6,5 miljoonaa dollaria. https://www.nbcsports.com/philadelphia/flyers/flyers-sign-travis-sanheim-2-year-65-million-extension

Sanheim teki elokuussa 2021 Sanheim uuden kaksivuotisen sopimuksen Flyersin kanssa kaksivuotisen. Sen arvo oli yhteensä 9,35 miljoonan dollaria. https://www.tsn.ca/travis-sanheim-philadelphia-flyers-two-year-contract-extension-1.1684353 Hän solmi uuden kahdeksanvuotisen sopimuksen jo seuraavana vuonna. Sopimus astuu voimaan edellisen päätyttyä. Samheim oli ollut kaudella 2021–2022 Flyersin paras puolustaja ja saanut sen ansiosta joukkueen sisäisen Barry Ashbee -palkinnon. Hän oli joukkueen eniten pisteitä tehnyt puolustaja ja ainoa, joka oli jäänyt tehotilastossa positiivisen puolelle.

Sanheiminille kausi 2022–2023 oli edellistä vaikeampi, ja hän jäi vain 23 pisteeseen. Ottelukohtainen peliaikakin putosi 2,5 minuutilla. Seuraavalla kaudella hän kuitenkin teki uuden piste-ennätyksensä, 44 pistettä. Hän sai toistamiseen myös Barry Ashbee -palkinnon Flyersin parhaana puolustajana.

Maajoukkueura

Sanheim pelasi alle 20-vuotiaiden MM-kilpailuissa vuonna 2016 sekä alle 18-vuotiaiden MM-kilpailuissa vuonna 2014, jolloin hän voitti pronssia. Sanheim voitti koko turnauksen puolustajien piste- ja syöttöpörssin kuudella syöttöpisteellään ja palkittiin parhaana puolustajana sekä Kanadan top-3-pelaajana. Hän edusti myös Canada Westernin joukkuetta World U-17 Hockey Challengessa vuonna 2013.

Sanheimin ensimmäinen edustusturnaus Kanadan miesten maajoukkueessa oli MM-turnauksessa 2022. Kanada sijoittui turnauksessa MM-hopealle. NHL:n neljän maan turnauksessa 2025 Sanheim oli voittamassa mestaruutta.

 Pelityyli 
Sanheimin vahvuuksiin kuuluu The Hockey Newsin mukaan pelinavaaminen, kahden suunnan pelaaminen, koko ja ylivoimapelaaminen. Hänen tulisi käyttää kokoaan kuitenkin enemmän hyväksi ja parantaa myös fysiikkaansa.Travis Sanheim – The Sports Forecaster – The Hockey News 

Tilastot
 2011–2012  Yellowhead Chiefs  MMHL  44  15  24  39  14  2  0  1  1  2 2012–2013  Yellowhead Chiefs  MMHL  43  12  23  35  44  4  2  3  5  2   Winkler Flyers  MJHL  –  –  –  –  –  6  0  1  1  2 2013–2014  Calgary Hitmen  WHL  67  5  24  29  14  6  1  1  2  6        U18  7  0  6  6  0 2014–2015  Calgary Hitmen  WHL  67  15  50  65  52  17  5  13  18  10  2015–2016  Calgary Hitmen  WHL  52  15  53  68  66  15  5  1  5  6  8       JMM  5  0  1  1  0  Lehigh Valley Phantoms  AHL  4  1  2  3  0  –  –  –  –  –  2016–2017  Lehigh Valley Phantoms  AHL  76  10  27  37  46  5  0  3  3  2 2017–2018  Philadelphia Flyers  NHL  49  2  8  10  20  4  1  0  1  2   Lehigh Valley Phantoms  AHL  18  1  15  16  10  7  1  2  3  4 2018–2019  Philadelphia Flyers  NHL  82  9  26  35  22  –  –  –  –  –  2019–2020  Philadelphia Flyers  NHL  69  8  17  25  32  16  1  6  7  6 2020–2021  Philadelphia Flyers  NHL  55  3  12  15  23  –  –  –  –  – 2021–2022  Philadelphia Flyers  NHL  80  7  24  31  34  –  –  –  –  –        MM  10  1  3  4  0 2022–2023  Philadelphia Flyers  NHL  81  7  16  23  40  –  –  –  –  – 2023–2024  Philadelphia Flyers  NHL  81  10  34  44  48  –  –  –  –  – 2024–2025  Philadelphia Flyers  NHL  82  8  22  30  40  –  –  –  –  –         4N  3  0  1  1  0                      MM  8  2  1  3  0 8 kautta  yhteensä  NHL  579  54  159  213  259  20  2  6  8  8 3 kautta  yhteensä  AHL  98  12  44  56  56  12  1  5  6  6 3 kautta  yhteensä  WHL  186  35  127  162  132  28  7  19  26  24

Lähteet

Viitteet

Luokka:Kanadalaiset jääkiekkoilijat
Luokka:Kanadalaiset olympiamitalistit
Luokka:Philadelphia Flyersin varaamat pelaajat
Luokka:Vuonna 1996 syntyneet
Luokka:Elävät henkilöt